त्रिवेणी मेले में महारुद्र यज्ञ 1 से
रतलाम | श्री सनातन धर्मसभा एवं महारुद्र यज्ञ समिति के तत्वावधान में 1 जनवरी से महारुद्र यज्ञ शुरू होगा। गुरुवार सुबह 8 बजे बागडों का वास स्थित श्री अगरजी मंदिर परिसर स्थित श्री चौमुखा महादेव का अभिषेक एवं त्रिवेणी तट पर दसविध शरीर शुद्घि हेमाद्रि कर्म होगा। 1 जनवरी को त्रिवेणी तट पर सुबह 10 बजे धर्मध्वजा रोहण एवं हवन कुंड में अग्नि प्रवेश कर महारुद्र यज्ञ शुरू होगा। यह मुख्य यजमान ज्योति दिलीपकुमार सोनी (कड़ेल), यज्ञाचार्य पं. दुर्गाशंकर ओझा व 21 भू देवों के सानिध्य होगा। पूर्णाहुति 11 जनवरी को विशेष आहुति एवं महाआरती के साथ होगी। प्रतिदिन दोपहर डाकोर गुजरात के नरहरि आश्रम से पधारे स्वामी श्री देवकी नंदनदास महाराज के प्रवचन होंगे। 9 जनवरी को शाम 4 बजे महादेव की जलाधारी की रथयात्रा निकाली जाएगी। यह भैरव मंदिर में पूजन-अर्चन कर यज्ञ मंडप स्थल पहुंचेगी। 10 जनवरी दोपहर 2 बजे गंगा कलश यात्रा का आयोजन कर आद्य गुरु शंकराचार्य का गंगाजल से अभिषेक किया जाएगा। 11 जनवरी को शाम 4 बजे पूर्णाहुति होगी।
awa_Deva hin_Deva